Пад час сустрэчы ўзнімаліся і іншыя пытанні: да гэтай пары не выканананы ні адно палажэнне пастановы Савета міністраў БССР ад 18 студзеня 1989 года па ўвекавечванню памяці ахвяраў масавых рэпрэсій 1937–1941 гадоў у Курапатах (гаворка ідзе пра правядзенне адкрытага конкурсу на праект помніка, яго ўсталяванне і добраўпарадкаванне ляснога масіву, пра ўсебаковае вывучэнне прычын і наступстваў масавых рэпрэсій, а таксама пра падрыхтоўку спецыяльнага энцыклапедычнага выдання з мэтай увекавечвання памяці ахвяраў рэпрэсій); народны мемарыял патрабуе больш пільнай увагі з боку грамадства і дзяржавы, бо на тэрыторыі ўрочышча адбыліся шматлікія акты вандалізму, а таксама пра неабходнасць папулярызацыі ў грамадстве тэмы масавых рэпрэсій перыяду сталінізму.